Kaartlêery

Kaartlêery of kartomansie is fortuinvertelling, of waarsêery, met behulp van 'n pak speelkaarte. Vorme van kaartlêery het in die 14de eeu in Europa verskyn, net ná speelkaarte.Huson, Paul (2004). Mystical Origins of the Tarot: From Ancient Roots to Modern Usage. Vermont: Destiny Books.  Mense wat kaartlêery beoefen, word kaartlesers genoem.

In kaartlêery was stadaardspeelkaarte in die 18de, 19de en 20ste eeu die gewildste vorm van fortuinvertelling. Die standaardpak van 52 kaarte bevat gewoonlik 'n joker of selfs 'n blanko kaart. In Frankryk word die piketpak van 32 kaarte meestal gebruik: Dit kan 'n pak van 52 kaarte wees waarvan al die 2's tot 6'e verwyder is. Al wat oor is, is die 7's tot 10'e, die prentkaarte en die ase.

In Engelssprekende lande is tarotkaartlêery die gewildste. Tarotkaarte word op dié plekke feitlik uitsluitlik vir dié doel gebruik.

Metodes
Die gewildste metode van kaartlêery met 'n standaardpak word die "Gelukswiel" genoem. Die kaartleser verwyder kaarte lukraak en heg betekenis daaraan geskoei op die vologorde waarin hulle gekies is. 

Hoewel die vertolking van verskillende kaarte van streek tot streek verskil, is die algemeenste aanduiders van die toekoms soos volg:

+Die algemeenste vertolkings in kaartlêery Kaart  Betekenis Heer van Hartens  'n Volwasse man met ligte, donkerblonde of ligbruin hare en bruin, blou of ligbruin oë. Gewoonlik 'n familielid of ander geliefde. Van vaderskant en gesinsgeoriënteerd.   'n Volwasse man met rooi of ligblonde hare en blou, groen of grys oë. Gewoonlik 'n ryk man in 'n gesagsposisie. Heer van Klawers  'n Volwasse man met bruin of donkerbruin hare en bruin, blou of ligbruin oë. Gewoonlik 'n getroude besigheidsman (hoewel "besigheid" 'n seksuele konnotasie kan hê en nie 'n kommersiële een nie).  'n Volwasse man met donkerbruin of swart hare en donkerbruin oë. Gewoonlik 'n wewenaar, geskeide man of buitelander. Ambisieus en magtig; kan arrogant en bedrieglik wees. Vrou van Hartens 'n Volwasse vrou met ligte, donkerblonde of ligbruin hare en bruin, blou of ligbruin oë. Gewoonlik 'n familielid of ander geliefde. Van moederskant en gesinsgeoriënteerd.  Vrou van Ruitens 'n Volwasse vrou met rooi of ligblonde hare en blou, groen of grys oë. Gewoonlik 'n ryk vrou in 'n gesagsposisie. Vrou van Klawers  'n Volwasse vrou met bruin of donkerbruin hare en bruin, blou of ligbruin oë. Gewoonlik 'n besigheidsvrou of sosiale vlinder.  'n Volwasse vrou met donkerbruin of swart hare en donkerbruin oë. Gewoonlik 'n weduwee, geskeide vrou of buitelander. Ambisieus en intelligent; kan koud, berekenend of leedvermakerig wees.

Verwysings

Skakels
 Origins of Cartomancy (Playing Card Divination)

Kategorie:Speelkaarte
Kategorie:Waarsêery